ભારત ૯૦ના દાયકાથી સુપર કમ્પ્યુટર બનાવી રહ્યું છે. પરમ સીરિઝનું સુપર કમ્પ્યુટર એક સમયે વિશ્ર્વના દસ સૌથી ઝડપી સુપર કમ્પ્યુટરમાંનું એક હતું, પરંતુ હાલમાં યુરોપિયન યુનિયન, ચીન, અમેરિકા, જાપાન જેવા દેશોએ આ ક્ષેત્રમાં અનેક વિક્રમો તોડ્યા છે. હાલ વિશ્ર્વનું સૌથી ઝડપી કમ્પ્યુટર ચીન પાસે છે. ચીનનું ‘સનવે તેહલાઈટ’ નામનું સુપર કમ્પ્યુટર પ્રતિ સેક્ધડ ૯૩૦ લાખ અરબ ગણતરી કરી શકવામાં સક્ષમ છે. તેને ચીનના નેશનલ સુપર કમ્પ્યુટરિંગ સેન્ટરમાં રાખવામાં આવેલ આ સંપૂર્ણપણે ચીની બનાવટના પ્રોસેસરોથી બનેલું છે.